Masna a Parke ti Pasonanca

Ti Masna a Parke ti Pasonanca ket ti maysa a nasalakniban a lugar a mangpreserba iti maysa a nangruna a pagbibingayan ti danum iti akin-abagatan nga isla ti Filipinas iti Mindanao iti Peninsula ti Zamboanga. Daytoy ket aglaon kadagiti taudan ti danum ti Karayan Tumaga iti akin-abagatan a kabambantayan ti Kordiliera ti Zamboanga a mangipaay iti kasapulan a danum dagiti agarup a 800,000 nga agtataeng iti Siudad ti Zamboanga. Daytoy ket nanaganan manipud iti purok ti Pasonanca a mabirukan iti akin-amianan a kaarrubayan ti siudad a pakabirukan pay ti Parke Pasonanca, ti maysa a publiko nga eko-parke, ken ti Paeke ti Abong-Abong.

Ti masna a parke ket maimatonan a kas parte ti National Integrated Protected Areas System ti Filipinas. Daytoy ket immuna a naitakder idi 1987 a kas ti Bakir ti Pagbibingayan ti danum ti Pasonanca a nangsakop iti naiyuna a kalawa iti  a nairangarang babaen ti Proklamasion Blng. 199 babaen ni Presidente Corazon Aquino. Idi 1999, babaen ti Proklamasion Blng. 132 babaen ni Presidente Joseph Estrada, naipadakkel idi ti parke ken naidasig manen a kas masna a parke. Daytoy ket addaan iti kadakkelan a nabati a duog a tubo ti bakir ti dipterokarpo iti Zamboanga.

Deskripsion 

Sakupen ti Masna a Parke ti Pasonanca iti kalawa iti  ken ti maysa a sona ti paglappedan iti  iti akin-abagatan a patingga ti kabambantayan ti Kordiliera ti Zamboanga nga agtaray iti amianan aginggana iti abagatan nga agserbi a kas duri para iti peninsula ti Zamboanga. Daytoy ket mabirukan iti kaunegan dagiti lugar ti lokal a gobierno ti Pasonanca, Lunzuran, Lumayang Cacao, Lapacan, Lamisan, Bungiao, La Paz, Balurno ken Dulian iti Siudad ti Zamboanga ken dagiti parte ti ili ti Sibuco iti Zamboanga del Norte. Ti Bantay Pulong Bato ket maysa a prominente a pantok a mabirukan iti kaunegan ti parke nga agtayag iti . Daytoy ket ballasiwen babaen ti Karayan Tumaga ken dagiti tributariona nga agserbi iti kaaduan a paay ti danum para iti Distrito ti Danum ti Siudad ti Zamboanga babaen ti maysa dibersion a penned. Aglaon pay ti parke kadagiti nadumaduma a pormasion ti bato, dagiti ubbog ken dagiti dissuor a mairaman ti Dissuor Dulian.

Ti parke ket buklen dagiti bakir ti 60% a duog a tubo ken sekondario a tubo nga adda dagiti nabati a lugar para kadagiti daga iti talon, dagiti plantasion ti niog, ken dagiti nabangonan a lugar. Daytoy ket addaan iti agtulatulatid a langa ti daga nga agraman kadagiti moderado a napadsok a bakras. Dagiti pasilidad iti kaunegan ti parke ket mairaman ti pagpatubuan iti mula, dagiti uppat a lugar iti ruar, ti maysa a sentro ti pakaammo ken ti maysa a sentro ti pagisalakanan iti biag ti kaatapan. Adda pay dagiti bassit a pagliwliwaan, maysa nga otel, dagiti bassit a balay ken dagiti panganan iti asideg a sumrekan ti parke iti Pasonanca.

Ti parke ket mabirukan iti  iti amianan ti maitutop a Siudad ti Zamboanga. Daytoy ket nalaka a maserrekan manipud iti Sangalubongan nga Eropuerto ti Zamboanga babaen ti kalsada ti Pasonanca–Santa Maria.

Kaatapan 
Mangited ti habitat ti Masna a Parke ti Pasonanca kadagiti adu a naipangta ken nagawidan a sakup dagiti sebbangan iti Lugar ti Endemiko a Billit ti Mindanao ken Akindaya a Visayas a mairaman ti Zamboanga bulbul, agdardara iti puso ti Mindanao, salaksak ti Filipinas, billit-bulong ti Filipinas ken ti little slaty flycatcher. Daytoy ket mangsuporta pay iti agila ti Filipinas, akaba ti sippit ti Mindanao, azure-breasted pitta, celestial monarch, southern silvery kingfisher, blue-capped kingfisher, spotted imperial pigeon, giant scops owl, Japanese night heron, Chinese egret, rufous-lored kingfisher, Philippine dwarf kingfisher ken Philippine cockatoo.

Dagiti nagibasaran 

Dagiti masna a parke ti Filipinas